Erleta Mato

Erlehta Mato (1955, Tiranë) është mësimdhënëse shqiptare, doktore shkencash dhe profesore universiteti. 

 Biografia 
Erleta Çelmeta Mato lindi në Tiranë, ku mori arsimin fillor dhe të mesëm. Studoi gjuhën shqipe e letërsinë në Universitetin e Tiranës, ku kreu edhe kursin pasuniversitar pedagogji me psikologji. Mori pjesë në shumë kurse trajnimi në Shqipëri dhe vende të ndryshme në Evropë dhe SHBA. Shquhet për karrierë profesionale të pasur. Fillimisht ishte mësuese, pastaj lektore, mësimdhënëse dhe drejtuese e studentëve pasuniversitarë (magjistraturë, doktoratë) në Fakultetin e Shkencave Sociale të Universitetit të Tiranës, përkatësisht në atë të Tetovës. Në vitin 2002 zgjedhet drejtoreshë e Institutit të Studimeve Pedagogjike. Si eksperte ndërkombëtare u angazhua për hartimin e kurrikulës së re (për edukimin qytetar) në Kosovë. Ishte ose është anëtare apo drejtuese e disa organizmave shkencore, profesionale, botuese. Interesi i saj profesional-shkencor shtrihet në disa fusha, siç janë: politikat arsimore, shkencat e edukimit, edukimi qytetar dhe të drejtat e njeriut, arsimi parashkollor, vlerësimi dhe kërkimi shkencor. Botoi një varg studimesh shkencore brenda i jashtë vendit, hartoi projekte e programe mesimore, tekste shkollore etj. 

 Publikime 
 "Pedagogji" (1995), 
 "Edukata shoqërore" (1996) 
 "Fëmijët nën 6 vjeç" (1997), 
 "Si të jesh një prind i mirë" (2000), 
 "Parashkollorëť" (2007), 
 "Klasa përgatitore" (2008)

 Shih edhe 
 Arsimi në Shqipëri
 Historia e arsimit shqiptar

 Referime 

Kategoria:Lindje 1955
Kategoria:Njerëz nga Tirana
Kategoria:Gra shqiptare
Kategoria:Absolventët e Universitetit të Tiranës
Kategoria:Profesorë të Universitetit të Tiranës